OpenLLM-France/wikimedia huggingface dataset:
# Tim O'Reilly

Tim O'Reilly (Cork, 1954) és un informàtic irlandès, autor del concepte Web 2.0, és el fundador i president de O'Reilly Media. Es va graduar el 1975 amb honors en Literatura Clàssica. És un defensor del programari lliure i el moviment que el defensa.

## Biografia

Després de la seva graduació va desenvolupar la seva carrera en el món editorial i el 1992 va editar The Whole Internet User's Guide & Catalog que va ser el primer llibre popular sobre Internet. Va fundar el 1993 el Global Network Navigator que va ser el primer portal d'Internet, venut el 1995 a AOL. L'any 2000 torna a avançar-se i funda Safari Books Online, el primer lloc d'Internet en oferir llibres. L'any 2004 O'Reilly organitza la primera conferència on apareix el terme Web 2.0 per al públic en general. Ha estat Conseller a la Internet Society i la Electronic Frontier Foundation. També va ser-ho de Macromedia, i ara ho és de CollabNet.

## Articles

Al llarg de la seva història O'Reilly ha escrit un gran nombre d'articles que han tingut un gran ressò en la comunitat d'Internet, tant entre els que es podrien considerar més seguidors del programari lliure com de membres de grups empresarials i polític. Un d'ells és *Qué es Web 2.0 Arxivat 2007-10-25 a Wayback Machine. (en castellà) que representa l'intent de clarificar el famós concepte. A la pàgina de recull d'articles del seu lloc web (En anglès) se'n poden trobar multitud d'articles sobre Programari Lliure, Perl, Web 2.0 i altres temes sobre els que ha creat opinió. En la bitàcola que ell mateix coordina es poden trobar articles sobre temes diversos.

## Enllaços externs

* O'Reilly.com
* O'Reilly Radar
* Articles de Tim O'Reilly
# Just Mustard

Just Mustard és un grup musical irlandès de rock originari de Dundalk al comtat de Louth (República d'Irlanda).

## Carrera

Llur àlbum de debut Wednesday fou llançat el 2018, via Pizza Pizza Records. Fou autoproduït i gravat pel grup al seu estudi casolà a Dundalk i a Start Together Studios, Belfast amb l'enginyer de gravació Chris Ryan. Wednesday fou nominat al Choice Music Prize el 2018. El març de 2022 van actuar a la sala Razzmatazz de Barcelona com a teloners del trup irlandès Fontaines D.C.

## Membres

* Katie Ball (veu)
* David Noonan (guitarra/veu)
* Mete Kalyon (guitarra)
* Rob Clarke (baix)
* Shane Maguire (bateria)

## Discografia
### Àlbums

* Wednesday (2018)
* Heart Under (2022)

### EPs

* Just Mustard (2016)
* Live Session (Park Time Punks KXLU) (2020)

### Singles

* "Frank // October" (2019)
* "Seven" (2019)

## Referències

* ↑ O'Toole, Lucy. «ELECTRIC PICNIC NEWS: Just Mustard talk to us ahead of their EP debut».
* ↑ «Happy Wednesdays – Just Mustard», 12-02-2019.
* ↑ «Just Mustard».
* ↑ «Just Mustard release ‘Frank’, the Dundalk band’s first single since their debut album Wednesday», 15-04-2019.
* ↑ Byrne, Niall. «New artist of the week: Just Mustard».
* ↑ «Dundalk band Just Mustard nominated for The Choice Music Prize».
* ↑ Fontaines D.C. se consagran en Barcelona, scienceofnoise.net, 23 de març de 2022
* ↑ «Just Mustard release album on local label».
* ↑ Just Mustard anuncian nuevo álbum (y también conciertos en Madrid y Barcelona), ninaural.es, 24 de febrer de 2022
* ↑ «Just Mustard - Just Mustard EP | Premiere», 07-05-2016.
* ↑ «Just Mustard - Live Sessions EP», 24-08-2020.

## Enllaços externs

* Just Mustard a Bandcamp
# Jean-François Lamour

Jean-François Lamour (París, França 1956) és un tirador d'esgrima francès, ja retirat, guanyador de cinc medalles olímpiques. Actualment desenvolupa activitats polítiques per la Unió per a un Moviment Popular (UMP).

## Biografia

Va néixer el 2 de febrer de 1956 a la ciutat de París.

## Carrera esportiva

Va participar, als 24 anys, en els Jocs Olímpics d'Estiu de 1980 realitzats a Moscou (Unió Soviètica), on va finalitzar vint-i-unè en la prova individual de sabre. En els Jocs Olímpics d'Estiu de 1984 realitzats a Los Angeles (Estats Units) va aconseguir guanyar la medalla d'or en la prova de sabre individual i la medalla de plata en la prova per equips. Quatre anys després, en els Jocs Olímpics d'Estiu de 1988 celebrats a Seül (Corea del Sud), va aconseguir revalidar el títol olímpic en la prova individual, si bé en la prova per equips únicament pogué guanyar un diploma olímpic en finalitzar quart. En els Jocs Olímpics d'Estiu de 1992 celebrats a Barcelona (Catalunya) va aconseguir guanyar sengles medalles de bronze en la prova individual i per equips.
Al llarg de la seva carrera ha guanyat quatre medalles en el Campionat del Món d'esgrima, una d'elles d'or; tretze vegades el títol nacional de sabre individual i guanyà una medalla d'or en els Jocs del Mediterrani.

## Carrera política

Membre de la Unió per a un Moviment Popular (UMP), l'any 1993 fou nomenat conseller tècnic per la joventut i l'esport per part de l'alcalde de París. El 1995 abandonà aquest càrrec per esdevenir conseller tècnic d'aquestes mateixes funcions al Secretariat General de la Presidència de la República Francesa.
El maig de 2002 fou nomenat Ministre d'Esports en el govern del primer ministre Dominique de Villepin, càrrec que ocupà fins al març de 2004, moment en què fou nomenat Ministre de Joventut, Esports i vida associativa pel primer ministre Jean-Pierre Raffarin. Ocupà aquest càrrec fins al maig de 2007.
El juny de 2007 fou elegit diputat a l'Assemblea Nacional.
# Tadeosaure

El tadeosaure (Thadeosaurus colcanapi) és una espècie de rèptil younginiforme extint de la família dels tangasàurids. Es tracta d'un diàpsid primitiu. Se n'han trobat restes fòssils a Madagascar, que en temps permians es trobava en una zona temperada del supercontinent de Pangea.
Es tractava d'un animal amb una cua remarcablement llarga que significava uns dos terços de la seva longitud total, d'uns 60 cm. També tenia grans urpes, especialment en les potes del darrere, que l'ajudaven a agafar un fort impuls. Tenia un estèrnum llarg i fort, la qual cosa significa que era probablement un bon corredor.
A continuació es mostra el cladograma de Reisz et al. (2011) que mostra la posició filogenètica del tadeosaure entre altres diàpsids primitius:
| | Captorhinidae |
| Diapsida | Araeoscelidia Neodiapsida Orovenator Lanthanolania Tangasauridae Tangasaurus Acerosodontosaurus Hovasaurus Younginidae Thadeosaurus Youngina Claudiosaurus Sauria Archosauromorpha Lepidosauromorpha |

## Referències

* ↑ Palmer, 1999, p. 84.
* ↑ Reisz, Modesto i Scott, 2011, p. 3.735.

## Bibliografia

* Palmer, D. The Marshall Illustrated Encyclopedia of Dinosaurs and Prehistoric Animals (en anglès). Marshall Editions, 1999. ISBN 1-84028-152-9.
* Reisz, R. R.; Modesto, S. P.; Scott, D. M. «A new Early Permian reptile and its significance in early diapsid evolution» (en anglès). Proceedings of the Royal Society B: Biological Sciences, 278, 1.725, 2011, pàg. 3.731–3.737. DOI: 10.1098/rspb.2011.0439. ISSN: 0962-8452.
# Sakina Akhundzadeh

Sakina Mirza Heybat qizi Akhundzadeh (en àzeri: Səkinə Axundzadə; Quba, 1865 – Quba, 1927) fou una escriptora i dramaturga d'Azerbaidjan. Fou la primera dramaturga coneguda en la literatura àzeri.

## Biografia

Akhundzadeh fou educada a casa per son pare, un poeta que escrivia amb el pseudònim de Fada. Els seus intents posteriors d'establir una escola secular a Quba acabaren de manera tràgica: uns fanàtics religiosos hi prengueren represàlies i assassinaren el seu espòs. Ella hagué de fugir a Bakú (actual capital de l'Azerbaidjan), on fou una de les primeres mestres en l'internat musulmà rus Emperadriu Alexandra per a xiquetes, creat el 1901, on va ensenyar àzeri, literatura i estudis religiosos. Aquesta fou la primera escola secular per a xiquetes musulmanes de tot l'Imperi rus. S'havia obert perquè el magnat petrolier àzeri Zeynalabdin Taghiyev l'havia finançada, i es diu que l'escola fou nomenada després d'haver-li escrit una carta a la tsarina Alexandra. El teatre local també fou finançat per Taghiyev.

## Carrera

Començà la seua carrera com a dramaturga fundant el Club de Teatre Escolar i adaptant les seues obres a les representacions teatrals dels estudiants. La seua primera obra, titulada Elmin manfaati ('El benefici de la ciència') es representà per primera vegada el 1904. Animada per l'èxit, escrigué més obres; entre aquestes, Hagg soz aji olar ('La veritat dol') i Galin va gayinana ('Nora i sogra'). El 1901, Bakú havia vist les primeres actrius aparéixer sense vel. Seguint un enfocament més liberal del govern tsarista, llibertats com la primera revista escrita per dones es publicà el 1911. Sakina seria reconeguda com la primera dramaturga feminista, i moltes de les seues obres tractaven sobre la difícil situació de les dones àzeris.
El 1911, Huseyn Arablinski posa en escena la nova versió d'Akhundzadeh de l'obra de Namık Kemal Zavallı çocuk (Bakhtsiz ushag en àzeri, 'El xic sense sort'), que aviat començà a representar-se en teatres d'afeccionats fora del Caucas. Continuà treballant amb Arablinski fins a la seua mort, el 1919, així com amb Abbas Mirza Sharifzadeh durant el 1917-1922. Al 1917, la seua obra Zulmun natijasi ('La conseqüència del mal'; basada en l'òpera Lakmé de Léo Delibes) es representà en el Teatre Taghiyev de Bakú (hui Teatre Estatal de la Comèdia Musical d'Azerbaidjan). L'actuació fou un èxit i la feu famosa: es considerà la primera dramaturga àzeri de la història.

## Referències

* ↑ Fuad Akhundov. Educating Women to Educate a Nation. UNDP, 2007; p. 110.
* ↑ Women in Culture and the Arts. Azerbaijan Gender Information Portal.
* ↑ Azeri Women in Transition: Women in Soviet and Post-Soviet Azerbaijan By Farideh Heyat 2002 Routledge 20 de octubre de 2007
* ↑ Women, Beauty and Sanctity by Sabir Ganjali. Azerbaijan Publishing House, 2001.
# Holčíkovce

Holčíkovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1408.
# Pont dels Esquellerincs

El Pont dels Esquellerincs és una obra de la Vall de Bianya (Garrotxa) inclosa a l'Inventari del Patrimoni Arquitectònic de Catalunya.

## Descripció

És un pont d'origen medieval. Per ell passava l'antic camí que des de Castellfollit i per la vall de Colldecarrera, portava a les terres del Ripollès. Està ubicat al barranc del Pagès, al final de la ribera-torrent de Porreres. Actualment el pont quasi no es veu, amagat sota la frondosa vegetació. Té una sola arcada recolzada a la roca de les vores del torrent, a considerable alçada de les aigües. Hom hi pot veure els forats deixats al desmuntar-se la bastida de fusta.

## Referències

* ↑ «Pont dels Esquellerincs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# Tizi N'Ghachou

Tizi N'Ghachou (àrab تيزي نغشو) és una comuna rural de la província de Midelt de la regió de Drâa-Tafilalet. Segons el cens de 2014 tenia una població total de 2.557 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Just a gigolo

Just a gigolo és una pel·lícula de comèdia francesa dirigida per Olivier Baroux, estrenada el 2019. Es tracta d'una nova versió de la pel·lícula estatunidenca How to Be a Latin Lover de Ken Marino de 2017. S'ha doblat al català per TV3.
Amb només 281.412 entrades venudes, és el pitjor resultat del director i el desè "fracàs més gran" del cinema francès de l'any 2019 segons Le Point.

## Sinopsi

Quan el seu pare mor tràgicament d'esgotament a la feina, el petit Alex revela a la seva germana Sarah que es farà gigoló per guanyar molts diners sense haver de treballar mai. Deu anys després, l'Alex és un jove i ben plantat noi de companyia i aconsegueix seduir la Denise, una rica dona de 60 anys. Passen junts 28 anys gaudint del luxe indecent i l'ociositat, comprovant cada matí que la seva estimada continua viva. Però un dia, l'Alex és expulsat per la Denise, que l'enganya amb un home més jove. Es troba al carrer i es refugia a casa de la seva germana, on coneix el nebot Hugo, de 10 anys. Però l'Alex només té un objectiu: trobar com més aviat millor una nova vídua, encara més rica i més vella. Així que quan l'Hugo li confessa que està secretament enamorat d'una amiga del col·legi, l'àvia del qual és una de les vídues més riques de la regió, l'Alex, sense revelar-li les seves veritables intencions, li ensenya les seves tècniques de seducció.

## Repartiment

* Kad Merad: Alex
* Anne Charrier: Sarah
* Léopold Moati: Hugo
* Pascal Elbé: Daniel
* Anny Duperey: Samantha Hirsch
* Thierry Lhermitte: Sammy
* Guy Lecluyse: Serge
* Lionel Abelanski: Gilles
* Albane Mazel: Eva
* Arièle Semenoff: Denise
* Caroline Anglade: Lydie
* Andréa Ferréol: Sophia
* Yann Papin: Michel
* Enya Baroux: Laura
* Mathilde Moigno: la noia abordada
* Mila Jubelin-De Meyer: Sarah d'infant
* Remy Jobert: Alex de 22 anys
* Matisse Jacquemin-Bonfils: Alex d'infant
* Yann Lerat: convidat a la piscina

## Referències

* ↑ Pascal «Bande-annonce de Just a gigolo, d'Olivier Baroux (avec Kad Merad).» (en francès). leblogtvnews.com, 28-01-2019 [Consulta: 28 gener 2019].
* ↑ «“Just a Gigolo”». [Consulta: 7 maig 2019].
* ↑ «Pel·lícules - Just a gigolo». TV3. [Consulta: 6 abril 2023].
* ↑ «Le top 10 des flops du cinéma français en 2019» (en francès). Le Point, 26-12-2019. [Consulta: 6 febrer 2020].
# Tadeu Amat i Brusi

Tadeu Amat i Brusi (Barcelona, 31 de desembre de 1811 — Los Angeles, Estats Units, 1878) fou un missioner paül que va esdevenir el primer bisbe de Los Angeles, Califòrnia.
Va néixer a Barcelona, però el 1835 emigrà a França, on acabà els estudis i fou ordenat en la Congregació de la Missió (Paüls) a París el 1837. L'any següent se n'anà a Nova Orleans, als Estats Units d'Amèrica. Aconseguí ser rector del Saint Charles Borromeo Seminary a Filadèlfia (1847-48). El 1854 fou nomenat bisbe de Monterey, Califòrnia. S'adonà que Los Angeles seria el centre geogràfic de la futura Califòrnia, i demanà a la Santa Seu de ser-hi transferit. L'any 1855 va arribar a Los Angeles, i l'any 1859, la diòcesi de Monterey va esdevenir la diòcesi de Monterey-Los Angeles. Va esdevenir doncs el primer bisbe de Los Angeles.
També va fundar l'any 1876 la primera catedral de la ciutat, la catedral de Santa Vibiana. I va ser un remarcable promotor de centres educatius i assistencials. Fundà diversos asils i escoles.
Fou bisbe fins a la seva mort l'any 1878, quan el substituí Francesc Mora i Borrell.

## Referències

* ↑ «Tadeu Amat i Brusi». Gran Enciclopèdia Catalana. Barcelona: Grup Enciclopèdia Catalana.
# Saki Ueno

Saki Ueno (上野 紗稀, 20 de novembre de 1994) és una futbolista japonesa.

## Selecció del Japó

Va debutar amb la selecció del Japó el 2013. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2013 | 1 | 0 |
| Total | 1 | 0 |

## Referències

* ↑ 2013 Japan Football Association(japonès)
# Ioficador

Un ioficador (rus: Ёфикатор) és un programa informàtic o una extensió per a editors de text que restaura la lletra ciríl·lica io (Ё) en textos russos en llocs on s'ha usat la lletra ie (Е) en lloc seu. La majoria de diaris i editors russos utilitzen ie en tots els contextos, assumint que un lector il·lustrat pot distingir quina lletra es vol dir. Aquesta pràctica crea un gran nombre d'homògrafs (però no homòfons), i aquest és el problema que pretén solucionar un ioficador.
El problema de triar entre ie i io en ortografia pot ser bastant complex i requereix una anàlisi profunda del context. Per tant, encara no existeixen ioficadors capaços de resoldre completament aquesta qüestió automàticament. Els ioficadors existents es basen en bases de dades creades especialment de paraules russes que contenen la lletra io, i substitueixen ie per io només en casos indiscutibles (ioficació ràpida o incompleta) o treballen de manera interactiva deixant l'elecció a l'usuari en casos incerts (com, per exemple, l'elecció entre "все" — "tothom" i "всё" — "tot"). En un ioficador per GNU Emacs s'implementa una estratègia combinada.
El terme "ioficador" també s'utilitza per designar "aquell que iofica", o, en un sentit més ampli de la paraula, aquells partidaris d'utilitzar la lletra io.

## Referències

* ↑ Иванов, Владимир. «"YO" - программа ёфикации русских текстов» (en rus). [Consulta: 28 gener 2023].
* ↑ «Крина. Пишите по-русски. О разделе.» (en rus). Arxivat de l'original el 5 març 2007. [Consulta: 28 gener 2023].
* ↑ Миньковский, Евгений. «Ë» (en rus), 03-12-2003. [Consulta: 28 gener 2023].
* ↑ Pokrovskij, Sergio. «Yofication with Emacs» (en rus), 2019. [Consulta: 28 gener 2023].
* ↑ «Буква Ё и проблемы её...» (en rus). [Consulta: 28 gener 2023].
# Pravokúmskoie (Zelenokumsk)

* Per a altres significats, vegeu «Pravokúmskoie».
Pravokúmskoie (en rus: Правокумское) és un poble del krai de Stàvropol, a Rússia, que en el cens del 2010 tenia 1.427 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# FCP

FCP té els següents significats:
* Federació Catalana de Patinatge, màxima institució reguladora dels esports de patinatge sobre rodes a Catalunya
* Federació Catalana de Piragüisme, màxima institució reguladora del piragüisme a Catalunya
* Federació Catalana de Petanca, màxima institució reguladora de la petanca a Catalunya
* Federació Catalana de Polo, màxima institució reguladora del polo a Catalunya
* Federació Catalana de Pàdel, màxima institució reguladora del pàdel a Catalunya
* Federació Catalana de Pilota, màxima institució reguladora de la pilota basca a Catalunya
* Futebol Clube do Porto, club de futbol de la ciutat de Porto (Portugal)
* First Canadian Place, gratacel de Toronto (Canadà)
* Fibrocistina/Poliductina, proteïna integral de membrana
* Protocol de Canal de Fibra (del seu nom en anglès Fibre Channel Protocol), protocol d'interfície de SCSI sobre Fibre Channel
* Final Cut Pro, programari d'edició de vídeo desenvolupat per Macromedia i Apple
# Trifó de Constantinoble

Trifó (grec medieval Τρύφων) va se patriarca de Constantinoble de l'any 928 al 931. Va succeir al patriarca Esteve d'Amasia a la seva mort.
Va ser elegit per l'emperador Romà I Lecapè que volia que el seu fill petit, encara menor, pugés al tron del patriarca. Romà va posar com a condició que la titularitat la tindria només temporalment, fins que Teofilacte, el seu fill, que tenia setze anys, arribés a la majoria d'edat. Quan Teofilacte va complir vint anys (931) l'emperador li va demanar la renúncia segons l'acord. Trifó no va voler entregar el patriarcat a un noi sense experiència i es va negar a dimitir. Un engany ordit per Teòfanes, bisbe de Cesarea, el va fer renunciar finalment, i es va retirar a un monestir d'Opsícion fins a la seva mort l'any 933. Declarat sant per l'Església Ortodoxa, la seva festivitat se celebra el 19 d'abril.

## Referències

* ↑ «Ὁ Ἅγιος Τρύφωνας Πατριάρχης Κωνσταντινουπόλεως». ΜΕΓΑΣ ΣΥΝΑΞΑΡΙΣΤΗΣ. [Consulta: 6 juliol 2023].
* ↑ «Saint Tryphon, Patriarch of Constantinople». Orthodox Church in America. [Consulta: 6 juliol 2023].
# José María Alonso Fernández

José María "Txema" Alonso Fernández (Bilbao, 24 d'abril del 1971) és un exfutbolista professional basc.
Va jugar a la UE Lleida en dues etapes diferents: 1990-1995 (on formà part de l'equip que assolí l'ascens a Primera i 2003-2006, on es retirà definitivament de l'esport.
També va jugar al Racing de Santander (1995-2002) i tingué un breu pas pel Getafe CF l'any 2003.
A les eleccions locals de 2007 es presentà a la candidatura del PSC per Lleida, tot i que no milita en aquest partit. Actualment, és conseller delegat d'Esports de la Paeria de Lleida.
# Issaguen

Issaguen (en àrab اساكن, Isāgn; en amazic ⵉⵙⴰⴳⵏ) és una comuna rural de la província d'Al Hoceima, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 17.095 persones.

## El jurament del Llano Amarillo

El 12 de juliol de 1936, durant unes maniobres de l'exèrcit espanyol a Llano Amarillo, prop de Ketama, es va realitzar l'anomenat "jurament previ a la batalla", que desembocaria en el cop militar a Espanya de 1936. En commemoració per part del govern de la dictadura, en finalitzar la guerra es va erigir el 1940, el Monument del Llano Amarillo, en aquest lloc de les muntanyes del Rif.
En 1956, quan es posa fi al Protectorat Espanyol del Marroc, el govern de Francisco Franco decidí traslladar aquest monument al Monte Hacho de Ceuta. En l'actualitat roman en aquesta ubicació.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
* ↑ Monolito de Monte Amarillo
# I Miss You

«I Miss You» té aquests significats:
# Problema de Cauchy

Dins l'entorn d'equacions diferencials el problema de Cauchy (també anomenat problema de valor inicial o PVI) consisteix a resoldre una equació diferencial subjecta a unes certes condicions inicials sobre la solució respecte a una de les variables que la defineixen (normalment, la variable temporal), pren un determinat valor (normalment, $t=0$, per modelar les condicions del sistema en l'instant inicial).

## Formulació del problema de Cauchy a EDOs

El problema de Cauchy, està referit al conjunt de dades inicials que s'han de conèixer per a determinar amb unicitat l'estructura de la solució d'una equació diferencial ordinària o un sistema d'equacions diferencials ordinàries de qualsevol ordre que siguin.
Per equacions diferencials lineals el problema de Cauchy està resolt, ja que es pot garantir l'existència i unicitat de la solució si les funcions que defineixen el problema són "contínuament" diferenciables.
# FFI

FFI té els següents significats:
* Forces Franceses de l'Interior, conjunt d'efectius militars de la Resistència francesa
* Fauna and Flora International, organització no governamental per a la conservació de la Natura
* Final Fantasy I, videojoc de rol creat per Hironobu Sakaguchi
* Insomni familiar fatal (del seu nom en anglès Fatal Familial Insomnia), malaltia hereditària que afecta el cervell
* Interfase amb funcions foranes (del seu nom en anglès Foreign Function Interface), mecanisme que permet connectar programes escrits amb diferents llenguatges de programació
* F.F.I. també és l'acrònim dels Frares Franciscans de la Immaculada, institut religiós de l'Església Catòlica
# Trifó d'Alexandria (gramàtic)

Trifó d'Alexandria, en llatí Tryphon, en grec antic Τρύφων, fill d'Ammoni, fou un gramàtic i poeta que va viure abans i durant el regnat d'August. L'enciclopèdia Suides dona una llarga llista de les seves obres en tots els camps de la gramàtica. Una llista completa de les obres es troba a Fabricius (Bibliotheca Graeca, volum 6. p. 351, i volum 1. p. 526).

## Referències

* ↑ 1.Tryphon a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1178